Lamang baluo

Lamang baluo marupoan makanan khas Minangkabau, Sumatera Barat. Jinih makanan ko tadiri dari lamang nan tabuek dari katan. Bagian isinyo diagiah luo nan tabuek dari karambia jo gulo anau. Di Kota Padang pernah diadoan Festival Lamang Baluo jo Bakcang pado tanggal 6 sampai 7 Juni 2019. Di festival tu dibuek 10.000 lamang baluo jo 10.000 bakcang. Di dapek pulo rekor muri dari festival tu dek banyaknyo makanan nan dibuek.

Caro mambuek 
Bahan-bahan nan digunoan untuak mambuek lamang baluo tadiri dari bareh katan, santan, garam, jo daun pandan. Untuak luonyo dibuek dari karambia nan alah dikukua, gulo anau, gulo pasir, aia, jo daun pisang. Mulonyo bareh katan dicuci jo dimasak sampai satangah masak. Sudah tu tambahan santan, dimasak baliak. Salanjuiknyo masak gulo anau samapai laruik, masuakan karambia nan alah dikukua. Kalau alah masak, latakan katan di ateh daun pisang, masuakan luonyo.

Rujuakan